cyanic-selkie/wikianc huggingface dataset:
রিস্কি বিজনেস
সমালোচকদের প্রতিক্রিয়া
রিস্কি বিজনেস সমালোচকদের দ্বারা প্রশংসিত হয়। অনেকে এটিকে ১৯৮৩ সালের সেরা চলচ্চিত্রের মধ্যে গণ্য করে।
শম্ভুজি ঠাকুর
শম্ভুজি ঠাকুর তার দ্বাদশ, ত্রয়োদশ ও চতুর্দশতম বিধানসভা নির্বাচনে গুজরাটের গান্ধীনগর দক্ষিণ আসন থেকে বিধানসভার সদস্য নির্বাচিত হয়েছিলেন।
ভানুমতি দেবী
ভানুমতি দেবী (১৫ই মে ১৯৩৪ – ৪ঠা জানুয়ারি ২০১৩) ছিলেন মিয়ানমারে জন্ম নেওয়া একজন ভারতীয় অভিনয়শিল্পী। তিনি চলচ্চিত্র এবং থিয়েটারের সঙ্গে যুক্ত ছিলেন। তিনি সাময়া (১৯৭৫), আদিনা মেঘ (১৯৭০) মমতা (১৯৭৫) ইত্যাদি চলচ্চিত্রের জন্য পরিচিত ছিলেন। তিনি ২০১৩ সালের ৪ঠা জানুয়ারি ভারতের ওড়িশা রাজ্যের পুরীতে মারা যান।
প্রাথমিক জীবন
ভানুমতী দেবী ১৯৩৪ সালের ১৫ই মে ব্রিটিশ বার্মায় জন্মগ্রহণ করেন। দ্বিতীয় বিশ্বযুদ্ধ শেষ হবার পর তিনি নিজের ভারতীয় পরিবারের সাথে ভারতের ওড়িশা রাজ্যের পুরীতে চলে যান। তাঁর পিতা ও মাতার নাম ছিল যথাক্রমে সারাটি পট্টনায়েক ও পট্টদেই।
অভিনয় জীবন
ভানুমতী দেবী ১৯৪২ সালে মাত্র সাত বছর বয়সে থিয়েটারে অভিনয় শুরু করেন। তাঁর করা কয়েকটি সেরা মঞ্চে অভিনয় করা নাটক ছিল লখ্যে হীরা এবং নাপাহু রতি নামারু পতি, এগুলি খুব ভালো পর্যালোচনা পেয়েছিল। তিনি সুদীর্ঘ চল্লিশ বছরেরও বেশি সময় ধরে কটকের অন্নপূর্ণা থিয়েটারে অভিনয় করে গেছেন।
তিনি ১৯৫৪ সালে আমারি গান ঝিয়া চলচ্চিত্রে আত্মপ্রকাশ করেন। সে সময় তাঁর বয়স ছিল উনিশ বছর। তিনি ১৯৫০ এবং ১৯৬০ এর দশকে ওড়িশার চলচ্চিত্রে বিশেষভাবে সক্রিয় ছিলেন। তিনি এক ডজনেরও বেশি ভারতীয় চলচ্চিত্রে প্রধান চরিত্রে অভিনয় করেছিলেন। তাঁর অভিনীত কিছু চলচ্চিত্র হল সাময়া (১৯৭৫), আদিনা মেঘ (১৯৭০) এবং মমতা (১৯৭৫)। তাঁর সবচেয়ে বিশিষ্ট ভূমিকাগুলির মধ্যে একটি চরিত্র হল হারাবৌ, এটি ১৯৬৬ সালের ওড়িশার চলচ্চিত্র মাটিরা মনিষার অন্তর্ভুক্ত। এই অভিনয়ের জন্য তিনি একটি জাতীয় চলচ্চিত্র পুরস্কার পেয়েছিলেন। তাঁর শেষ অভিনীত ছবি ছিল জয়দেব, এটি ১৯৮৬ সালে মুক্তি পেয়েছিল।
পুরস্কার
ভানুমতী দেবী ১৯৮৫ সালে সঙ্গীত নাটক অকাদেমি থেকে সঙ্গীত নাটক অকাদেমি পুরস্কারে ভূষিত হন। ২০০৫ সালে, তিনি আজীবন দক্ষতার জন্য ওড়িশা রাজ্য চলচ্চিত্র পুরস্কারের দেওয়া জয়দেব পুরস্কার পান। ২০০১ সালে ভানুমতি দেবীকে হিন্দুস্তানি কণ্ঠশিল্পী গিরিজা দেবী দ্বারা মর্যাদাপূর্ণ গুরু কেলুচরণ মহাপাত্র পুরস্কার প্রদান করা হয়।
ব্যক্তিগত জীবন
ভানুমতি দেবী বিবাহ করেছিলেন হরিহর পাণ্ডাকে। তাঁদের কন্যার নাম স্বর্ণলতা পাণ্ডা।
মৃত্যু
ভানুমতি দেবী ২০১৩ সালের ৪ঠা জানুয়ারী তারিখে ৭৮ বছর বয়সে ভারতের ওড়িশা রাজ্যের পুরীর রেড ক্রস রোডে নিজের বাড়িতে মারা যান। পুরীর স্বর্গদ্বারে তাঁকে দাহ করা হয়েছিল।
নিকলী হাওর
নিকলী হাওর বাংলাদেশের কিশোরগঞ্জ জেলায় অবস্থিত একটি হাওর। এর নাম এসেছে নিকলী উপজেলা থেকে, যেখান থেকে হাওরটির উৎপত্তি হয়েছে। নিকলী ছাড়াও এই হাওরের পরিধি পার্শ্ববর্তী মিঠামইন, অষ্টগ্রাম ও ইটনা উপজেলা পর্যন্ত বিস্তৃত। এটি রাজধানী ঢাকা থেকে ১১০ কি.মি. দূরে অবস্থিত। এটি বাংলাদেশের অন্যতম বৃহৎ মিঠাপানির জলাভূমি ও জনপ্রিয় একটি পর্যটন কেন্দ্র। ঢাকার সাথে সহজ সড়ক ও রেল যোগাযোগ এই হাওরের পর্যটন বৃদ্ধির অন্যতম কারণ। নিকলীতে একাধিক আবাসিক হোটেল গড়ে উঠায় পর্যটকরা এখন একাধিক দিন হাওর ভ্রমণের সুবিধা পাচ্ছে। বর্ষায় এই হাওর যখন পানি দ্বারা পূর্ণ হয় তখন ব্যাপক হারে পর্যটক বৃদ্ধি পায়।
কোরাপুট জেলা
কোরাপুট জেলা (କୋରାପୁଟ ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯ চৈত্র ১৩৪২ বঙ্গাব্দে(১লা এপ্রিল ১৯৩৬ খ্রিষ্টাব্দ) সমগ্র কোরাপুট জেলাটি গঠন করা হয়৷ ১৩৬৯ বঙ্গাব্দে(১৯৬২ খ্রিষ্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৪ আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিষ্টাব্দ) পূর্বতন কোরাপুট জেলা থেকে অপর তিনটি জেলাসহ নতুন কোরাপুট জেলা গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর কোরাপুট শহরে অবস্থিত এবং কোরাপুট মহকুমা ও জয়পুর মহকুমা নিয়ে গঠিত৷
নামকরণ
কোরাপুট জেলার প্রথম জেলাশাসক মাননীয় আর.সি.এস বেলের তথ্যপ্রমাণ অনুসারে অঞ্চলটির নাম ছিলো কোরাপুটি যা দুটি শব্দ করা ও পুটির সমন্বয়ে গঠিত৷ এর অর্থ কুচিলা(নাক্সভমিকা) গাছের আড়ত৷ যদিও বর্তমানে এই গাছের উপস্থিতি নেই৷
অবস্থান
জেলাটির উত্তরে ওড়িশা রাজ্যের কালাহান্ডি জেলা৷ জেলাটির উত্তর পূর্বে(ঈশান) ওড়িশা রাজ্যের রায়গড়া জেলা৷ জেলাটির পূর্বে অন্ধ্রপ্রদেশ রাজ্যের বিজয়নগরম জেলা৷ জেলাটির দক্ষিণ পূর্বে(অগ্নি) অন্ধ্রপ্রদেশ রাজ্যের বিজয়নগরম জেলা৷ জেলাটির দক্ষিণে অন্ধ্রপ্রদেশ রাজ্যের বিশাখাপত্তনম জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের মালকানগিরি জেলা৷ জেলাটির পশ্চিমে ছত্তীসগঢ় রাজ্যের বস্তার জেলা৷ জেলাটির উত্তর পশ্চিমে(বায়ু) ওড়িশা রাজ্যের নবরঙ্গপুর জেলা৷
জেলাটির আয়তন ৮৮০৭ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.৬৬%৷
ভাষা
কোরাপুট জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ১১৮০৬৩৭(২০০১ জনগণনা) ও ১৩৭৯৬৪৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৫তম৷ ওড়িশা রাজ্যের ৩.২৯% লোক কোরাপুট জেলাতে বাস করেন৷ জেলার জনঘনত্ব ২০০১ সালে ১৩৪ ছিলো এবং ২০১১ সালে তা বৃদ্ধি পেয়ে ১৫৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৬.৮৬%, যা ১৯৯১-২০১১ সালের ১৪.৬৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০৩২(সমগ্র) এবং শিশু(০-৬ বৎ) লিঙ্গানুপাত ৯৭৯৷
শিক্ষা
জেলাটির স্বাক্ষরতা হার ৩৫.৭২%(২০০১) তথা ৪৯.২১%(২০১১)৷ পুরুষ স্বাক্ষরতার হার ৪৭.২০%(২০০১) তথা ৬০.৩২%(২০১১)৷ নারী স্বাক্ষরতার হার ২৪.২৬%(২০০১) তথা ৩৮.৫৫% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৩২%৷
মেচী নদী
মেচী নদী হল নেপাল ও ভারতের মধ্য দিয়ে প্রবাহিত হওয়া একটি আন্তঃসীমান্ত নদী। এটি নেপালে উৎপন্ন হয়েছে। নদীটি মহানন্দা নদীর সঙ্গে মিলিত হয়েছে।
প্রবাহ
মেচী নদী নেপালের মহাভারত শৈলশ্রেণী থেকে উৎপন্ন হয়ে ভারতের বিহার রাজ্যের নেপাল সীমান্ত অতিক্রম করে ভারতে প্রবেশ করেছে। এর পর এটি প্রবাহিত হয়ে মহানন্দা নদীর সঙ্গে মিলিত হয়েছে।
গভাজি ঠাকুর
গভাজি মঙ্গজি ঠাকুর একজন ভারতীয় রাজনীতিবিদ এবং নবম ও দশম লোকসভার সদস্য ছিলেন। তিনি গান্ধীনগর জেলার দেহগম বিধানসভা কেন্দ্রের প্রতিনিধিত্বকারী গুজরাত বিধানসভার সাবেক সদস্যও ছিলেন।
রোবটস (২০০৫-এর চলচ্চিত্র)
সমালোচকদের প্রতিক্রিয়া
রোবট চলচ্চিত্রটি সমালোচকের প্রশংসা লাভ করেছে। রটেন টম্যাটোস-এ ১৮২টি পর্যালোচনার ভিত্তিতে ছবিটির রেটিং স্কোর ৬৪% এবং গড় রেটিং ৬.৫০/১০। মেটাক্রিটিক-এ ৩৩টি পর্যালোচনার ভিত্তিতে চলচ্চিত্রটির স্কোর ১০০-এ ৬৪, যা নির্দেশ করে ছবিটি সামগ্রিকভাবে প্রশংসিত।
ডানা ডিআরমন্ড
ডানা ডিআরমন্ড (জন্ম: ১৬ জুন ১৯৭৯) একজন মার্কিন পর্নোগ্রাফিক অভিনেত্রী এবং পরিচালক, যিনি ২০০৪ সালে শিল্পে প্রবেশ করেছিলেন।
কর্মজীবন
ডিআরমন্ড ফ্লোরিডার অরল্যান্ডোতে বড় হয়েছেন। তিনি তার পর্ন ক্যারিয়ারের আগে জনপ্রিয়তা অর্জন করেছিলেন, একজন ইন্টারনেট ব্যক্তিত্ব হিসেবে মাইস্পেসে ৩০০,০০০ এরও বেশি বন্ধুর বানিয়ে। মাইস্পেসে পর্ন পরিচালক ইয়ন ম্যাককাইয়ের পরিচয়ের পর তিনি তিনি নিউ ওয়েভ হুকারস চলচ্চিত্রের জন্য তার প্রথম দৃশ্যটি করেছিলেন। ডিআরমন্ড বর্তমানে সিরিয়াস এক্সএম-এর ভিভিড রেডিওতে ডার্টি/নর্ডি শিরোনামের একটি অনুষ্ঠানের হোস্ট করেন।
ফখরুদ্দিন আলী আহমেদ চিকিৎসা মহাবিদ্যালয়
ফখরুদ্দিন আলি আহমেদ চিকিৎসা মহাবিদ্যালয় আসামের পঞ্চম চিকিৎসা মহাবিদ্যালয় । এই মহাবিদ্যালয় সংলগ্ন চিকিৎসালয়টি ২০১১ সালের ১১ ফেব্রুয়ারি তারিখে আনুষ্ঠানিক ভাবে উদ্বোধন করা হয়। ফখরুদ্দিন আলি আহমেদ চিকিৎসা মহাবিদ্যালয়টি শ্রীমন্ত শঙ্করদের স্বাস্থ্য বিজ্ঞান বিশ্ববিদ্যালয় এর অধীনে পরিচালিত হয়।
বহিঃ বিভাগ
বর্তমানে নিম্নোক্ত বিভাগসমূহে বহিঃ সেবা প্রদান করে থাকে:
অন্ত:সেবা
দন্তরোগ বিভাগের বাহিরে প্ন্য কয়েকটা বিভাগে অন্ত: চিকিৎসা প্রদান করা হয়।
অন্তর্ভুক্ত বিশ্ববিদ্যালয় :
জিতেন্দ্রনাথ গোস্বামী
জিতেন্দ্ৰনাথ গোস্বামী আসামের একজন বিজ্ঞানী, তিনি ভারতের প্ৰথম চন্দ্ৰ অভিযান চন্দ্রযান-১ এর প্রধান বিজ্ঞানী, এই অভিযানের পরিকল্পনা এবং বাস্তবায়নে তার ভূমিকা গুরুত্বপূৰ্ণ, চন্দ্রযান-২ এর সাথে ও তিনি জড়িত। বৰ্তমানে তিনি ভৌতিক গবেষণাগার (Physical Research Laboratory) এর  সঞ্চালক। এই অসমীয়া বিজ্ঞানীর জন্ম হয় আসামের যোরহাট জেলা তে।
শিক্ষা জীবন
১৯৬৫ সালে জিতেন্দ্ৰনাথ গোস্বামী যোরহাট সরকারি বালক উচ্চ মাধ্যমিক বিদ্যালয় থেকে উচ্চ মাধ্যমিক পরীক্ষায় আসামের ভিতর ষষ্ঠ স্থান লাভ করেন, পদাৰ্থ বিজ্ঞান কে মূল বিষয় হিসাবে কটন মহাবিদ্যালয় এ স্নাতক শাখায় ভৰ্তি হন । গুয়াহাটি বিশ্ববিদ্যালয় থেকে স্নাতকোত্তর ডিগ্ৰী লাভ করার পর পি. এইচ. ডি.র জন্যে তিনি টাটা মৌলিক গবেষণা প্ৰতিষ্ঠান এ যোগদান করেন । ঐসময়ে তিনি একবছরের জন্য ক্যালিফোর্নিয়া বিশ্ববিদ্যালয়ে স্নাতকোত্তর গবেষক হিসাবে গবেষণা করেন, ১৯৭৮ সালে গুজরাত বিশ্ববিদ্যালয় থেকে তিনি পি. এইচ. ডি. ডিগ্ৰী লাভ করেন।
গবেষণা
পি. এইচ. ডি.র পরে তিনি বিভিন্ন সময়ের জন্য ক্যালিফোর্নিয়া বিশ্ববিদ্যালয়, ওয়াশিংটন বিশ্ববিদ্যালয়, হাষ্টন লুনার এণ্ড প্লেনেটরী ইনষ্টিটিউট এবং মেক্স-প্লাংক ইনষ্টিটিউট এ গবেষণার কাজ করেন। তার গবেষণার মূল বিষয় সৌরজগত অধ্যয়ন, পৃথিবী এবং গ্ৰহ বিজ্ঞান। তিনি ও তার সহঃযোগী বিজ্ঞানীরা সৌরজগত সৃষ্টির সময় সমগ্র জীবনকাল 26Al নিউক্লাইড কণায় শক্তির উৎস হিসেবে কাজ করছিল বলে প্ৰমাণ করার সাথে আরও কিছু গুরুত্বপূৰ্ণ তথ্য তুলে ধরেন। এছাড়াও তিনি মহাজাগতিক রশ্মি, টেকটনিক প্লেট ইত্যাদি সম্পৰ্কেও কিছু গুরুত্বপূৰ্ণ ফলাফল তুলে ধরেন । ভৌতিক গবেষণাগার থেকে তিনি ভারতীয় মহাকাষ গবেষণা সংস্থার গ্ৰহ বিজ্ঞান এবং এক্সপ্লোরেশন প্ৰকল্পের প্ৰারম্ভিক পৰ্যায়ে (২০০৪-০৭) তিনি তত্বাবধায়কের ভূমিকা পালন করেন। তদুপরি তিনি মহাকাশযান স্পেসলেব-৩ত এর ভারতীয় মহাজাগতিক রশ্মি পরীক্ষার সহঃযোগী তত্বাবধায়ক এবং চান্দ্ৰিক নমুনা (Lunar Samples)র তিনি প্রধান তত্বাবধায়ক ছিলেন ।
পুরস্কার এবং সম্মান
২০০৭ সালে তিনি ভারতীয় জ্যোতিৰ্বিজ্ঞান সংঘের সভাপতি নিৰ্বাচিত হন, উন্নয়নশীল বিশ্বের বিজ্ঞান একাডেমি (TWAS) সভ্য, তদুপরি ভারতীয় বিজ্ঞান একাডেমি, বাংগালোর সমূহ, জাতীয় বিজ্ঞান একাডেমি সমূহ (ভারত), এলাহাবাদ, ইউরোপীয় ভূ-রসায়ন সংঘ ইত্যাদি সেক্টরে বিভিন্ন জ্যোতিৰ্বিজ্ঞান প্ৰতিষ্ঠানের সভ্য ছিলেন। ।
পল্লীকরনাই
পল্লীকরনাই দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পুরাতন মহাবলীপুরম রোড ও জিএসটি রোডের নৈকট্য ও অন্যান্য অর্থনৈতিক ক্ষেত্রের কারণে একবিংশ শতাব্দীর শুরু থেকেই পল্লীকরনাই জনপ্রিয় হয়ে ওঠে৷ ২০১১ খ্রিস্টাব্দের জুলাই মাসে পল্লীকরনাই চেন্নাই পুরসভার অংশীভূত হয়৷
২০১২ খ্রিস্টাব্দে নাআট ফ্রাঙ্ক কনসালটেন্টের সমীক্ষা অনুযায়ী ১৩ টি বৃহত্তর আবাসিক রিয়েল এস্টেট বিনিয়োগে পল্লীকরনাই ১১ তম স্থান অধিকার করেছে৷ বিনিয়োগের দৃৃষ্টিভঙ্গি অনুযায়ী ২০১২ থেকে ২০১৭ অবধি আবাসিক ভাড়া ৯৩ শতাংশ বৃদ্ধি পেতে চলেছে৷ এই সম্ভাবনা পরে প্রমাণিত হয়৷
জনতত্ত্ব
২০০১ খ্রিস্টাব্দে ভারতের জনগণনা অনুযায়ী পল্লীকরনাই নগর পঞ্চায়েতের জনসংখ্যা ছিলো ২২,৫০৩ জন, যার মধ্যে পুরুষ ১১,৬২৩ ও নারী সংখ্যা ১০,৮৭৬ জন তথা প্রতি হাজার পুরুষে নারী ৯৩৬ জন৷ ছয় বৎসর অনূর্ধ্ব শিশু জনসংখ্যার ১২.৬১ শতাংশ তথা ২,৮৩৮ জন, যেখানে শিশুপুত্র ১,৪৮৭ ও শিশুকন্যা ১,৩৫১৷ মোট সাক্ষরতার হার ৮৪.২৮ শতাংশ, যেখানে পুরুষ সাক্ষরতার হার ৯১.৪৬ শতাংশ ও নারী সাক্ষরতার হার ৭৬.৬৮ শতাংশ৷
অবস্থান
পল্লীকরনাইয়ের উত্তর-পশ্চিম দিকে মাড়িবক্কম, উত্তর দিকে বেলাচেরি, উত্তর-পূর্ব দিকে পেরুঙ্গুড়ি, পশ্চিম দিকে কোয়িলমবক্কম, পূর্ব দিকে তুরাইবক্কম, দক্ষিণ-পশ্চিমে নান্মঙ্গলম, দক্ষিণে মেটবক্কম ও দক্ষিণ-পূর্ব দিকে ইসিআর রোড বরাবর রয়েছে কারবক্কম৷ ২০১২ খ্রিস্টাব্দ থেকে এটি চেন্নাইয়ের ১৪ নং অঞ্চলের ১৮৯, ১৯০ ও ১৯১ নং ওয়ার্ড৷
পরিবহন
মীনমবক্কমে অবস্থিত চেন্নাই আন্তর্জাতিক বিমানবন্দর এখান থেকে প্রায় ১৩ কিলোমিটার দূরত্বে অবস্থিত। চেন্নাই এমটিসির পরিকল্পিত চেন্নাই শহর বহিঃস্থ চক্রপথ এই অঞ্চলের ওপর দিয়ে দীর্ঘায়িত হবে। বেলাচেরি ও পেরুঙ্গুড়ি রেলওয়ে স্টেশন দুটি এই লোকালয়ের নিকটবর্তী৷
জীবজগৎ
ভূ-সংস্থানিক কারণে সারা বছরই এই জলাশয় এর কোন না কোন অংশে জলে ডুবে থাকায় এখানে স্থায়ী জলজ বাস্তুতন্ত্র গড়ে উঠেছে। এখানে রয়েছে অন্তত ৬১ প্রজাতির গাছ ৫০ প্রজাতির মাছ ১০৬ প্রজাতির পাখি ৭ প্রজাতির প্রজাপতি ২১ প্রজাতির সরীসৃপ এবং অন্যান্য বিদেশি ভাসমান গাছপালা যেমন কচুরিপানা এবং টোপাপানা, অবশ্য এগুলি বর্তমানে স্থানীয় প্রজাতির মতো হয়ে উঠেছে। সাম্প্রতিক কিছু রিপোর্ট অনুসারে এখানে তামিলনাড়ুর প্রথম সাদাচিতি অঞ্জন এবং এশিয়ার দীর্ঘতম ভাইপারিডি চন্দ্রবোড়ার দেখাও মিলেছে৷ প্রাকৃতিকভাবে পালিত মাছের মধ্যে রয়েছে লাল খইলশা এবং অরেঞ্জ ক্রোমাইড, এগুলি একোয়ারিয়ামের জন্য সুপরিচিত৷ এছাড়াও প্রাণীজগতের মধ্যে রয়েছে বিভিন্ন কম্বোজী প্রাণী৷
সুইজারল্যান্ডীয় ফুটবল অ্যাসোসিয়েশন
সুইজারল্যান্ডীয় ফুটবল অ্যাসোসিয়েশন (Schweizerischer Fussballverband, Association Suisse de Football, Associazione Svizzera di Football/Calcio, Associaziun Svizra da Ballape, Swiss Football Association; এছাড়াও সংক্ষেপে এসএফএ নামে পরিচিত) হচ্ছে সুইজারল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালের ৭ই এপ্রিল তারিখে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৯ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর সুইজারল্যান্ডের রাজধানী বের্নে অবস্থিত। এছাড়াও উয়েফার সদর দপ্তর নিওনের সুইস সিটি অবস্থিত।
এই সংস্থাটি সুইজারল্যান্ডের পুরুষ, নারী, বয়সভিত্তিক এবং জাতীয় ফুটসাল দলের পাশাপাশি ঘরোয়া ফুটবলে সুইস ফুটবল লীগ এবং সুইস চ্যালেঞ্জ লীগের মতো প্রতিযোগিতার সকল কার্যক্রম পরিচালনা করে। বর্তমানে সুইজারল্যান্ডীয় ফুটবল অ্যাসোসিয়েশনের সভাপতির দায়িত্ব পালন করছেন দোমিনিক ব্লঁ এবং সাধারণ সম্পাদকের দায়িত্ব পালন করছেন রবার্ট ব্রাইটার।
এএসএফ-এসএফভি হলো সুইজারল্যান্ডের জাতীয় তিনটি ভাষায় সংঘের নামটির সংক্ষেপণ। এএসএফ হলো ফরাসি (এসোসিয়েশন সুইস দে ফুটবল) এবং ইতালীয় (এসসিয়াজিওনে সভিজেরা দি ফুটবল) উভয়ই, আর এসএফভি জার্মান (শোয়েইকেরিশার ফুসবল্ভারবান্ড), রোমনশ – এটি সংক্ষেপে এএসবি (এসসিয়াজিউন সভিজরা দা বালাপে)।
রামাস্বামী পরমেশ্বরন
সামরিক পদক্ষেপ
১৯৮৭ সালের ২৫ নভেম্বর, যখন মেজর রামাস্বামী পরমেশ্বরন গভীর রাতে শ্রীলঙ্কায় অনুসন্ধান অভিযান থেকে ফিরছিলেন, তখন তাঁর কলামটিকে পাঁচটি রাইফেলযুক্ত একদল জঙ্গি দ্বারা আক্রমণ করেছিল। মনের শীতল উপস্থিতিতে তিনি জঙ্গিদের পেছন থেকে ঘিরে ফেললেন এবং তাদের মধ্যে পুরোপুরি অবাক করে দিয়েছিলেন হাতাহাতি লড়াইয়ের সময় এক জঙ্গি তাঁকে বুকে গুলি করে। অবরুদ্ধ, মেজর পরমেশ্বরন জঙ্গিদের কাছ থেকে রাইফেলটি ছিনিয়ে নিয়ে তাকে গুলি করে হত্যা করেন। গুরুতর আহত হয়েছিলেন কিন্তু তিনি আদেশ অবিরত রেখেছিলেন এবং মারা যাওয়ার আগ পর্যন্ত তাঁর আদেশকে অনুপ্রাণিত করেছিলেন। পাঁচ জঙ্গি নিহত এবং তিনটি রাইফেল এবং দুটি রকেট লঞ্চার উদ্ধার করা হয় এবং আক্রমণটি দমন করা হয়।
আইপিকেএফ মেমোরিয়াল ত্রুটি
১৫ ই আগস্ট ২০১২, দ্য হিন্দু-র কলম্বো সংবাদদাতা আর কে রাধাকৃষ্ণান আইপিকেএফ ট্রান্সক্রিপশনটিতে এক চমকপ্রদ ত্রুটির কথা জানিয়েছেন  : alt=|থাম্ব|নয়া দিল্লীর পরম যোদ্ধা স্থলে মেজর রামাস্বামী পরমেশ্বরনের প্রতিমা। "শিলালিপিটি পড়ুন: IC 32907F মেজর পি. রামস্বামী এমভিসি ২৫ নভেম্বর ১৯৮৭ মাহার। এমভিসি ভারতের দ্বিতীয় সর্বোচ্চ সামরিক সম্মাননা মহাবীর চক্রকে বোঝায়। এর আগে ভুলটি কারও নজরে আসেনি বলে মনে হয়। আমি যখন সেখানে দাঁড়িয়ে ছিলাম তখন আমার মনটি পেরিয়ে গেল যে পাথরটিতে লিখিত ১২০০ সৈন্যের নাম এবং সম্মান সব সঠিক ছিল কিনা এমন কোনও গ্যারান্টি নেই। স্বাধীনতার পর থেকে কেবলমাত্র ২১ জন ভারতীয় পিভিসি তাদের নামের সাথে সংযুক্ত হওয়ার গৌরব অর্জন করেছেন। পরমেশ্বরন একমাত্র আইপিকেএফ সৈনিক যিনি এই সম্মান পেয়েছিলেন। তিনি ভারতের সর্বোচ্চ সামরিক সম্মাননা, পিভিসি ভূষিত একমাত্র মাহার রেজিমেন্টের সৈনিক। ১৯৪১ সাল থেকে একটি রেজিমেন্ট সক্রিয় হওয়াতে এর অর্থ অবশ্যই হওয়া উচিত ""
একটি অ্যাপার্টমেন্টের নামকরণ
আর্মি ওয়েলফেয়ার হাউজিং বোর্ড আরকোট রোড চেন্নাইতে একটি উপনিবেশ তৈরি করেছিল এবং মেজর রামস্বামী পরমেশ্বরের সম্মানে ১৯৯৮ সালে এডাব্লুএইচও পরমেশ্বরন বিহার নামে নামকরণ করেছিল।
তানজানিয়া জাতীয় নারী ক্রিকেট দল
তানজানিয়া জাতীয় নারী ক্রিকেট দল আন্তর্জাতিক ক্রিকেটে তানজানিয়ার প্রতিনিধিত্বকারী একটি দল।
ইতিহাস
তানজানিয়া ক্রিকেট অ্যাসোসিয়েশন (টিসিএ) ২০০৪ সালে আফ্রিকান নারী ক্রিকেট চ্যাম্পিয়নশিপের প্রথম আসর আয়োজন করে। টুর্নামেন্টে তানজানিয়া দল উগান্ডা, কেনিয়া ও নামিবিয়াকে হারিয়ে অপরাজিত চ্যাম্পিয়ন হয়।
২০১৯ সালের ৬ মে ২০১৯ আইসিসি নারী টি২০ বিশ্বকাপ আফ্রিকা বাছাইপর্ব টুর্নামেন্টে জিম্বাবুয়ের বিরুদ্ধে তানজানিয়া নিজেদের প্রথম আনুষ্ঠানিক টোয়েন্টি২০ আন্তর্জাতিক (টি২০আই) ম্যাচ খেলে।
আন্তর্জাতিক প্রতিযোগিতা
২০২১ সালের সেপ্টেম্বরে অনুষ্ঠিত ২০২১ আইসিসি নারী টি২০ বিশ্বকাপ আফ্রিকা বাছাইপর্ব টুর্নামেন্টে তানজানিয়া অংশ নেয়। টুর্নামেন্টে তানজানিয়ার ফাতুমা কিবাসু এসোয়াতিনির বিরুদ্ধে নিজের টি২০আই ক্যারিয়ারের দ্বিতীয় শতক তুলে নেন, যেটি ছিল কোনও আইসিসি সহযোগী সদস্য দলের খেলোয়াড়ের একাধিক নারী টি২০আই শতরানের ইনিংসের প্রথম নজির। টুর্নামেন্টে তানজানিয়া তৃতীয় স্থান অধিকার করে। টুর্নামেন্টের সর্বোচ্চ রান সংগ্রাহক হয়ে সেরা খেলোয়াড় নির্বাচিত হন ফাতুমা কিবাসু।
পরিসংখ্যান
আন্তর্জাতিক ম্যাচের সারসংক্ষেপ — তানজানিয়া
২৪ এপ্রিল ২০২৩ তারিখে সর্বশেষ হালনাগাদ।
টোয়েন্টি২০ আন্তর্জাতিক
তানজানিয়ার হয়ে টি২০আই ক্রিকেটে সর্বোচ্চ রান
তানজানিয়ার হয়ে টি২০আই ক্রিকেটে সর্বোচ্চ উইকেট
টি২০আই #১৪০৯ পর্যন্ত সঠিক পরিসংখ্যান। ২৪ এপ্রিল ২০২৩ তারিখে সর্বশেষ হালনাগাদ।
শ্রীশচন্দ্র ঘোষ
শ্রীশচন্দ্র ঘোষ (১৮৮৭ - ২ মে, ১৯৪১) একজন বাঙালী সশস্ত্র বিপ্লববাদী। জন্ম বর্ধমান জেলা র সুবলদহ গ্রামে , তার পিতার নাম বিরাজকৃষ্ণ ঘোষ।
সশস্ত্র বিপ্লবে
হিতবাদী পত্রিকায় কাজ করার সুবাদে তার সাথে বিপ্লবী সখারাম গনেশ দেউস্করে র আলাপ হয়। চন্দননগরে তার প্রতিবেশী ও অভিন্নহৃদয় বন্ধু ছিলেন বিপ্লবী রাসবিহারী বসু। তিনি পুলিশের নজর এড়িয়ে রাসবিহারীকে নিরাপত্তা দিয়েছেন বহুবার। অসংখ্য দু:সাহসিক কর্মের হোতা ছিলেন শ্রীশচন্দ্র। বিশ্বাসঘাতক নরেন গোঁসাই কে হত্যার জন্যে আলিপুর সেন্ট্রাল জেলে কানাইলাল দত্ত র কাছে রিভলভার পৌঁছে দেওয়া, ডেনহ্যাম হত্যা চেষ্টা, চন্দননগরের অত্যাচারী মেয়র তার্দিভেলকে হত্যা চেষ্টা, রডা কোম্পানির লুন্ঠিত মাউজার পিস্তল ও কার্তুজ বিপ্লবীদের কাছে গোপনে পৌঁছে দেওয়া এবং রাসবিহারী বসু মতিলাল রায়, অমরেন্দ্র চট্টোপাধ্যায়ে র সাথে যোগাযোগ ও সংহতি রক্ষা করে সংগঠনকে চালিয়ে নিয়ে যাওয়ার নির্ভরযোগ্য সেনানী ছিলেন বিপ্লবী শ্রীশচন্দ্র। ১৯১০ সাল থেকে ১৯৩৩ পর্যন্ত অরবিন্দ ঘোষ থেকে শুরু করে দীনেশচন্দ্র মজুমদার, বহু ফেরারি বিপ্লবীকে নিরাপদ আশ্রয়ের ব্যবস্থা করে দিয়েছেন চন্দননগর শহরে। একাজে তার সহায়ক ছিলেন মতিলাল রায়। বহু চেষ্টা করেও ব্রিটিশ পুলিশ শ্রীশচন্দ্রকে ধরতে পারতনা। কারণ তিনি চন্দননগরে ফরাসী উপনিবেশের বাসিন্দা। ফরাসী সরকারের অনুমতি নিয়ে ইংরেজ পুলিশ তার বাড়ির সামনেই পুলিশ ফাঁড়ি বসিয়েছিল, গোয়েন্দা দপ্তরের কাছে নির্দেশ ছিল চন্দননগর থেকে বেরোলেই যেন তাকে গ্রেপ্তার করা হয় তবুও শ্রীশচন্দ্র বহুবার পুলিশের চোখে ধুলো দিয়ে বেনারস, লক্ষ্ণৌ, দিল্লী, সাহারানপুর, লাহোর গেছেন এবং নিরাপদে আস্তানায় ফিরে এসেছেন ।
গ্রেপ্তার
১৯১৫ সালে রাসবিহারীর বিপ্লব প্রচেষ্টা ব্যার্থ হয়, মৃত্যুদন্ড হয় বসন্ত বিশ্বাস সহ আরো তিনজনের। এই ঘটনার শ্রীশচন্দ্র ভেঙ্গে পড়েন। নিতান্ত পারিবারিক কাজে কাকার মেয়ে শরতকুমারীকে হাওড়া স্টেশনে পৌছে দেওয়ার সময় পুলিশের হাতে ধরা পড়েন তিনি। বাস্তবে পলায়নের চেষ্টাও করেননি। পাঁচ বছর কারাবাসের পর প্রথম বিশ্বযুদ্ধ র শেষে রয়াল ক্লেমেন্সি ঘোষিত হলে মুক্তি পান ।
শেষ জীবন
মতিলাল রায় নির্মিত প্রবর্তক সংঘে র গঠনমূলক কাজে আত্মনিয়োগ করেছিলেন, কিন্তু মতিলাল বিপ্লবপন্থা পরিহার করেন ও পূর্ব সংগৃহীত অস্ত্রাদি নষ্ট করে ফেললে তিনি প্রবর্তক আশ্রম ত্যাগ করে ফটকগোড়ায় থাকতেন। সেখানে বনোয়ারী লাল সাহার বাড়িতে একটি কর্মকেন্দ্র স্থাপন করেছিলেন। রাসবিহারী বসু জাপান থেকে বন্ধু শ্রীশচন্দ্রকে বহু চিঠি লেখেন বিভিন্ন নির্দেশ সহ কিন্তু ব্যার্থতার ফলে শেষ জীবনে এই বিপ্লবী মানসিক ভাবে ভেঙ্গে পড়েছিলেন ।
মৃত্যু
অর্থাভাবে ও একাকী নির্বান্ধব অবস্থায় শ্রীশচন্দ্র ঘোষ ২ মে ১৯৪১ সালে আফিং সেবন করে আত্মহত্যা করেন। তার রচিত পুস্তিকার নাম 'শিক্ষাগুরু প্রসংগে'
সুয়েজ খাল
সুয়েজ খাল (Suez Canal, قناة السويس) মিশরের সিনাই উপদ্বীপের পশ্চিমে অবস্থিত একটি কৃত্তিম সামুদ্রিক খাল। এটি সুয়েজের ইস্তমাসের মাধ্যমে ভূমধ্যসাগরকে লোহিত সাগরের সাথে যুক্ত করেছে এবং আফ্রিকা ও এশিয়াকে বিভক্ত করেছে। খালটি সিল্ক রোডের অংশ যা ইউরোপকে এশিয়ার সাথে সংযুক্ত করে।
১৮৫৮ সালে ফার্দিনান্দ দে লেসেপস খালটি নির্মাণের উদ্দেশ্যে সুয়েজ খাল কোম্পানি গঠন করেন। ১৮৫৯ থেকে ১৮৬৯ সাল পর্যন্ত খালটির নির্মাণ কাজ চলে। ১৭ নভেম্বর ১৮৬৯ সালে এটি আনুষ্ঠানিকভাবে খোলে দেওয়া হয়। এটি দিয়ে জাহাজ ভূমধ্যসাগর এবং লোহিত সাগর হয়ে উত্তর আটলান্টিক এবং উত্তর ভারত মহাসাগরের মধ্যে সরাসরি চলাচল করে, এর ফলে দক্ষিণ আটলান্টিক এবং দক্ষিণ ভারত মহাসাগরকে এড়িয়ে চলা যায় এবং আরব সাগর থেকে লন্ডন পর্যন্ত যাত্রার দূরত্ব প্রায় ৮,৯০০ কিলোমিটার (৫,৫০০ মাইল) কমে গেছে। অর্থাৎ ২০ নট (৩৭ কিমি/ঘন্টা; ২৩ মাইল/ঘন্টা) বেগের ক্ষেত্রে ১০ দিন  থেকে ২৪ নট (৪৪ কিমি/ঘন্টা; ২৮ মাইল/ঘন্টা) বেগের ক্ষেত্রে ৮ দিন সময় বেঁচে যায়। খালটি পোর্ট সৈয়দের উত্তর টার্মিনাস থেকে সুয়েজ শহরের বন্দর তৌফিকের দক্ষিণ টার্মিনাস পর্যন্ত বিস্তৃত। উত্তর এবং দক্ষিণ অ্যাক্সেস-চ্যানেল সহ এর দৈর্ঘ্য ১৯৩.৩০ কিমি (১২০.১১ মাইল)। ২০২০ সালে ১৮,৫০০টিরও বেশি জাহাজ খালটি অতিক্রম করেছে (প্রতিদিন গড়ে ৫১.৫ টি)।
মূল খালটিতে বাল্লা বাইপাস এবং গ্রেট বিটার লেকের স্থানগুলি সহ একটি এক লেনের জলপথ রয়েছে। এতে অ্যালোইস নেগ্রেলির পরিকল্পনা অনুসারে সমুদ্রের পানি অবাধে প্রবাহিত হওয়ার বাধা দেওয়ার জন্য কোন জলকপাট ব্যবস্থা নেই। সাধারণত বিটার লেকের উত্তরের খালের পানি শীতকালে উত্তরে এবং গ্রীষ্মকালে দক্ষিণে প্রবাহিত হয়। হ্রদের দক্ষিণে সুয়েজে জোয়ার-ভাটার সাথে প্রবাহ পরিবর্তিত হয়।
দশ বছর ধরে খননের পর পথটি ১৮৬৯ খ্রিষ্টাব্দে সর্বসাধারণের জন্য খুলে দেয়া হয়। উত্তরে ইউরোপ থেকে দক্ষিণে এশিয়া, উভয়প্রান্তে পণ্যপরিবহনে সুয়েজ খাল একটি জলপথ হিসাবে ব্যবহৃত হয়, এতে করে সম্পূর্ণ আফ্রিকা মহাদেশ ঘুরে আসতে হয়না। খালটি উন্মুক্ত হবার পূর্বে, কখনো কখনো পণ্য জাহাজ থেকে নামিয়ে মিশরের স্থলপথ অতিক্রম করে, ভূমধ্যসাগর হতে লোহিত সাগরে এবং লোহিত সাগর হতে ভূমধ্যসাগরে অপেক্ষমাণ জাহাজে পারাপার করা হত। এর ব্যপ্তি ভূমধ্যসাগরের পোর্ট আবু সাঈদ হতে লোহিত সাগরের সুয়েজ (আল-সুওয়েজ) পর্যন্ত। ফার্দিনান্দ দে লেসেপ্স নামক একজন ফরাসি প্রকৌশলী এই খাল খননের উদ্যোক্তা।
যদিও খালটি মিশরীয় সরকারের সম্পত্তি, তবে জুলাই ১৯৫৬ পর্যন্ত ইউরোপীয় অংশীদাররা যাদের বেশিরভাগ ব্রিটিশ এবং ফরাসি এই রেয়াতি সংস্থার মালিক ছিল এবং এটি পরিচালনা করতো, পরবর্তীতে মিশরের রাষ্ট্রপতি জামাল আবদেল নাসের এটিকে জাতীয়করণ করলে ১৯৫৬ সালের অক্টোবর-নভেম্বরের সুয়েজ সংকট দেখা দেয়। খালটি মিশরের রাষ্ট্রীয় মালিকানাধীন সুয়েজ খাল কর্তৃপক্ষ (এসসিএ) পরিচালনা এবং রক্ষণাবেক্ষণ করে। কনস্টান্টিনোপল কনভেনশনের অধীনে এটি "শান্তির সময়ের মতো যুদ্ধের সময়ও প্রতিটি বাণিজ্য বা যুদ্ধ জাহাজ পতাকার পার্থক্য ছাড়াই" ব্যবহার করতে পারবে। তবুও খালটি একটি নৌ-হ্রস্বতর পথ এবং চোকপয়েন্ট হিসাবে গুরুত্বপূর্ণ সামরিক কৌশলগত ভূমিকা পালন করে। ভূমধ্যসাগর এবং লোহিত সাগর  উভয়ের উপকূলরেখা এবং ঘাঁটি সহ নৌবাহিনীর (মিশর এবং ইসরায়েল) সুয়েজ খালের প্রতি বিশেষ আগ্রহ রয়েছে। ১৯৬৭ সালের ৫ জুন ছয় দিনের যুদ্ধের শুরুতে মিশর সুয়েজ খাল বন্ধ করে দেওয়ার পর ৫ জুন ১৯৭৫ সালে খালটি পুনরায় চালু হওয়ার আগে আট বছর বন্ধ ছিল।
মিশরীয় সরকার ২০১৪ সালে খালের পরিবহন-সময় ত্বরান্বিত করার জন্য ৩৫ কিমি (২২ মাইল) বল্লা বাইপাস সম্প্রসারণ ও প্রসারিত করার জন্য নির্মাণ কাজ শুরু করে। সম্প্রসারণের উদ্দেশ্য ছিল সুয়েজ খালের ক্ষমতা প্রায় দ্বিগুণ অর্থাৎ প্রতিদিন জাহাজ চলাচল ৪৯ থেকে ৯৭ এ বর্ধিত করা। ৫৯.৪ বিলিয়ন মিশরীয় পাউন্ড (৯ বিলিয়ন মার্কিন ডলার) ব্যয়ে নির্মিত এই প্রকল্পটি মিশরীয় সত্তা এবং ব্যক্তিদের জন্য একচেটিয়াভাবে জারি করা সুদ-বহনকারী বিনিয়োগ সার্টিফিকেট দিয়ে অর্থায়ন করা হয়েছিল। সম্প্রসারিত "নিউ সুয়েজ খাল" ৬ আগস্ট ২০১৫ তারিখে একটি অনুষ্ঠানের মাধ্যমে উদ্ভোধন করা হয়।
সুয়েজ খাল কর্তৃপক্ষ আনুষ্ঠানিকভাবে ২০১৬ সালে নতুন পার্শ্ব চ্যানেলটি খুলে দেয়। সুয়েজ খালের পূর্বপার্শ্বের সম্প্রসারণের উত্তর দিকে অবস্থিত, এই পার্শ্ব চ্যানেলটি পূর্ব টার্মিনালকে টার্মিনাল থেকে নোঙর ফেলা এবং নোঙর ছাড়া জাহাজের জন্য ব্যবহৃত হয়। যেহেতু পূর্বদিকের কন্টেইনার টার্মিনালটি খালের উপরই অবস্থিত, তাই নতুন পার্শ্ব চ্যানেল নির্মাণের আগে কনভয় চলাকালে টার্মিনালে নোঙর ফেলা বা নোঙর উঠানো সম্ভব ছিল না।
অগ্রদূত
প্রাচীন পশ্চিম-পূর্ব খালগুলি নীল নদ থেকে লোহিত সাগরে প্রবাহিত হওয়ার সুবিধার্থে নির্মিত হয়েছিল।   একটি ছোট খাল দ্বিতীয় সেনুস্রেত বা দ্বিতীয় রামসেস-এর পৃষ্ঠপোষকতায় নির্মিত হয়েছিল বলে মনে করা হয়।    সম্ভবত প্রথমটির একটি অংশকে অন্তর্ভুক্ত করে আরেকটি খাল  দ্বিতীয় নেকোর শাসনামলে নির্মিত হয়েছিল, তবে একমাত্র সম্পূর্ণরূপে কার্যকরী খালটি উদ্ভাবন এবং সম্পন্ন করেছিলেন প্রথম দারিয়াস।
খ্রিস্টপূর্ব দ্বিতীয় সহস্রাব্দ
জেমস হেনরি ব্রেস্টেড এর মতে মিশরের ষষ্ঠ রাজবংশ প্রথম প্রপাত দিয়ে একটি খাল নির্মাণের প্রথম প্রচেষ্টা চালায় তবে মিশরের দ্বাদশ রাজবংশের তৃতীয় সেনুস্রেত এটি সমাপ্ত করেন।
পৌরাণিক সেসোস্ট্রিস (সম্ভবত মিশরের দ্বাদশ রাজবংশের ফারাও দ্বিতীয় সেনুস্রেত বা তৃতীয় সেনুস্রেত ) ফারাওদের খাল নামে পরিচিত প্রাচীন খাল নির্মান করে, এটি নীল নদকে লোহিত সাগরের সাথে মিলিত করে (খ্রীষ্টপূর্ব ১৮৯৭-১৮৩৯), খ্রীষ্টপূর্ব ১৮৪৮-এর কাছাকাছি সময়ে একটি সেচ খাল তৈরি করা হয়েছিল যা বন্যা মৌসুমে নৌচলাচলের যোগ্য ছিল এবং এটি নীল নদের ব-দ্বীপের পূর্বদিকে ওয়াদি তুমিলাত নামে একটি শুষ্ক নদী উপত্যকায় বয়ে নিয়ে যায়। (কথিত আছে যে প্রাচীনকালে লোহিত সাগর উত্তর দিকে বিটার লেক  এবং তিমসাহ হ্রদ  পর্যন্ত বিস্তৃত ছিল।)
ধারণক্ষমতা
বর্তমানে প্রতিদিন ৪৯টি জাহাজ সুয়েজ খাল দিয়ে যাতায়াত করে। তবে ২০২৩ সাল নাগাদ নতুন সুয়েজ খাল তৈরি হলে সুয়েজ খালের মধ্য দিয়ে প্রতিদিন ৯৭টি জাহাজ যাতায়াত করতে সক্ষম হবে।
নতুন সুয়েজ খাল
নতুন সুয়েজ খাল হল সুয়েজ খাল এর একটি শাখা।যা নতুন করে খনন করে নির্মাণ করা হয়েছে সুয়েজ খালের সমান্তরালে । ৩৭ কিলোমিটারের মতো খনন করা হয়েছে, যেটিকে বলা হচ্ছে ‘দ্বিতীয় লেন’। এ ছাড়া খালটিকে আরও গভীর এবং ৩৫ কিলোমিটারের মতো প্রশস্ত করা হয়েছে।এই নতুন রাস্তার ফলে জাহাজগুলোর অপেক্ষার সময় ১৮ ঘণ্টা থেকে ১১ ঘণ্টায় নেমে আসবে। বর্তমানে দৈনিক ৪৯টি জাহাজ চলে এ খাল দিয়ে। সরকার আশা করছে ২০২৩ সালের মধ্যে এই খাল দিয়ে চলবে দৈনিক ৯৭টি জাহাজ। এ ছাড়া ২০২৩ সাল নাগাদ সুয়েজ খাল থেকে বর্তমান আয় ৫ শ ৩০ কোটি মার্কিন ডলার থেকে বেড়ে ১৩ শ ২০ কোটি ডলার হবে বলে আশা করছে সরকার। তবে বিশ্লেষকদের মতে জাহাজ থেকে আয় খালের সক্ষমতার ওপর নয় বরং বিশ্বের ব্যবসায়ের সংখ্যার ওপর নির্ভর করবে।
২০২১ সালে এভার গিভেন দ্বারা অবরুদ্ধকরণ
২০২১ সালের ২৩ মার্চ, আনুমানিক ০৫:৪০ ইউটিসি ( স্থানীয় সময় ৭:৪০) এ, সুয়েজ খালের উভয় পাশ অতি বৃহৎ গোল্ডেন-ক্লাস মালবাহী জাহাজ এভার গিভেন দ্বারা অবরুদ্ধ হয়ে পড়ে। এভারগ্রিন মেরিন পরিচালিত জাহাজটি মালয়েশিয়া থেকে নেদারল্যান্ডসে যাত্রাপথে তীব্র বাতাসের দরুন চড়ার মাটিতে আটকে পড়ে। মাটিতে আটকে পড়ার পর এভার গিভেন পাশে সরে আসে, এতে খালটি পুরোপুরিভাবে বন্ধ হয়ে যায়। যদিও খালের দৈর্ঘ্যের কিছুটা পুরোনো একটি সরু চ্যানেল দ্বারা সমান্তরালকৃত, যেটিকে এখনো বাধা পেরোনোর জন্যে বাইপাস হিসেবে ব্যবহার করা যায়, উক্ত ঘটনাটি খালের এমন একটি সেকশনে ঘটে যেটিতে কেবল একটিই চ্যানেল ছিল। ঘটনাস্থলের অবস্থান ছিল ৩০.০১৫৭৪° উত্তর ৩২.৫৭৯১৮° পূর্ব।
ঘটনার প্রাক্কালে, বহু অর্থনীতিবীদ এবং ব্যবসা বিশেষজ্ঞ বাধাটি দ্রুত নিষ্পত্তি না করতে পারলে এর প্রভাব সম্পর্কে অভিমত জানান, তারা বলেন যে সুয়েজ খাল বিশ্ব বাণিজ্যে কতখানি গুরুত্বপূর্ণ, এবং এই ঘটনার জন্যে স্বভাবতই বিশ্ব অর্থনীতিতে বিরূপ প্রভাব পড়বে যেহেতু আটকে পড়া পণ্যগুলোর নির্দিষ্ট সময়ের ভেতর খাল অতিক্রম করার কথা ছিল।
তাৎক্ষণিক ফলাফল হিসেবে, পণ্যগুলোর ভেতর তেল পরিবহন সবচেয়ে বেশি প্রভাবিত হয়েছে যেহেতু উল্লেখযোগ্য পরিমাণ মজুদ গন্তব্যে পৌঁছার উপায় না থাকায় আটকা পড়ে ছিল।
আন্তর্জাতিক শিপিং চেম্বার (আই সি এস) ধারণা করে যে প্রতিদিন ৩ বিলিয়ন ডলার পর্যন্ত  সমমূল্যের কার্গো সুয়েজ খাল অতিক্রম করে থাকে।
বলা হয়েছিল এই অবরুদ্ধতা সারা বিশ্বের কার্গো সময়সূচিতে প্রভাব ফেলতো। পরিবহণ কোম্পানিগুলো এও বিবেচনা করছিলো যে তাদের জাহাজগুলোকে কেপ অফ গুড হোপের দীর্ঘতর পথ দিয়ে ঘুরিয়ে আনবে কিনা। এরকমটা করা প্রথম জাহাজটি ছিল এভার গিভেনের ভগ্নী জাহাজ এভার গ্রিট।
মার্চের ২৯ তারিখ, একটি মেরিটাইম সেবা সরবরাহকারী সংস্থা ইঞ্চকেপ জানায়, জাহাজটি পুনরায় ভাসতে শুরু করে। অল্প কয়েক ঘন্টার ভেতর, কার্গো ট্রাফিক আগের মত হয়ে পড়ে যার ফলে ৪৫০টি জাহাজের আটকে পড়ার সমাধান হয়ে যায়। এভার গিভেন সফলভাবে খালের বাইরে পার হয়ে যাবার পর যে জাহাজটি সফলভাবে খাল অতিক্রম করেছে সেটি হলো ওয়াই এম উইশ যেটি একটি হংকং ভিত্তিক মালবাহী জাহাজ।
কার্পো (প্রাকৃতিক উপগ্রহ)
কার্পো বা বৃহস্পতি ৪৬ (Jupiter XLVI) হল বৃহস্পতির একটি প্রাকৃতিক উপগ্রহ। ২০০৩ সালে স্কট এস. শেপার্ডের নেতৃত্বাধীন হাওয়াই বিশ্ববিদ্যালয়ের একটি জ্যোতির্বিজ্ঞানী দল এই উপগ্রহটি আবিষ্কার করেন। ইতিপূর্বে এই উপগ্রহটিকে এস/২০০৩ জে ২০ (S/2003 J 20) নামে অভিহিত করা হয়েছিল।  ২০০৫ সালের গোড়ার দিকে এটির প্রথম নামকরণ করা হয়।
কার্পোর ব্যাস প্রায় ৩ কিলোমিটার (১.৯ মাইল)। এটি গড় ১৭.১৪৫ জিগামিটার (১ কোটি মাইলের সামান্য বেশি) দূর থেকে ক্রান্তিবৃত্তের সঙ্গে ৫৬° নতিতে (বৃহস্পতির বিষুবরেখার সঙ্গে ৫৫°) এবং ০.৪৩১৬ উচ্চ উৎকেন্দ্রতায় ৪৫৮.৬২৫ দিনে বৃহস্পতিকে প্রদক্ষিণ করছে। ২০০৫ সালের মার্চ মাসে জিউসের (জুপিটার) কন্যা তথা অন্যতম হোরে কার্পোর নামানুসারে এই উপগ্রহটির নামকরণ করা হয়।
থেমিস্টো ও ভ্যালেটুডোর মতো এই উপগ্রহটিকেও একটি স্বতন্ত্র শ্রেণির একমাত্র সদস্য মনে করা হয়। এই কারণেই এই উপগ্রহটি কৌতুহলোদ্দীপক। ১৯৬২ সালে ইয়োশিহিদে কোজাই কর্তৃক আবিষ্কৃত কোজাই প্রভাবের ফলে কার্পো ও সমজাতীয় উপগ্রহগুলির কক্ষপথের নতি সীমাবদ্ধ থাকে। এই প্রভাবের ফলে কক্ষপথের নতি ও উৎকেন্দ্রতার মধ্যে একটি পর্যায়ক্রমিক বিনিময় শুরু হয়। নতি যদি যথেষ্ট বেশি হয়, তবে উৎকেন্দ্রতা এতটাই বৃদ্ধি পেতে পারে যে উপগ্রহটির পেরিয়াপসিস (বৃহস্পতির উপগ্রহের ক্ষেত্রে যাকে পেরিজেন বলা হয়) গ্যালিলীয় উপগ্রহগুলির (আইয়ো, ইউরোপা, গ্যানিমিড ও ক্যালিস্টো) অতি সন্নিকটে চলে আসতে পারে। উপগ্রহটি ক্রমে ক্রমে উক্ত উপগ্রহগুলির কোনওটির সঙ্গে ধাক্কা খেতে পারে অথবা পরস্পরের খুব কাছাকাছি চলে আসার ফলে বার্হস্পত্য জগতের বাইরে নিক্ষিপ্ত হতে পারে। পেরিয়াপসিস অয়নচলনের পর্যায়টি (পিডব্লিউ) হল ৬৮ লক্ষ বছর।
বেঙ্গালুরু মিরর
বেঙ্গালুরু মিরর হ'ল একটি  ইংরেজি ভাষার দৈনিক সংবাদপত্র যা ভারতের বেঙ্গালুরুতে প্রকাশিত হয়। এটি একটি বিশিষ্ট সংবাদপত্র এবং এটি শহরের দ্বিতীয় বৃহত্তম প্রচারিত ইংরেজি সংবাদপত্র।
বিজয় টাইমস
বিজয় টাইমস ছিল একটি ইংরেজি সংবাদপত্র, যা ডিসেম্বর ২০০২ সালে বিজয়ানন্দ প্রিন্টার্স কর্তৃক শুরু হয়েছিল। ২০০৬ সালে বেনেট, অ্যান্ড কোলম্যান কোং লিমিটেড এটিকে কিনেছিল, যা ভারতের শীর্ষস্থানীয় পত্রিকা টাইমস অফ ইন্ডিয়ার প্রকাশক। ২০০৭ সালের ৭ জুন এর প্রকাশনা বন্ধ করে দেয় এবং বেঙ্গালুরু মিরর দ্বারা প্রতিস্থাপিত হয়।
বিদ্যাসাগর শিল্পতালুক
বিদ্যাসাগর শিল্পতালুক বা বিদ্যাসাগর ইন্ডস্ট্রিয়াল পার্ক হল পশ্চিমবঙ্গের পশ্চিম মেদিনীপুর জেলার খড়গপুর এর কাছে নারায়ণপুরে অবস্থিত একটি শিল্পতালুক। এই শিল্পতালুকটি মোট ১১৬৬.৬৪ একর জমি (৪.৭১ বর্গ কিলোমিটার) নিয়ে গড়ে উঠেছে। এটি পশ্চিমবঙ্গের একটি প্রধান শিল্পতালুক।
বিনিয়োগ
টাটা-হিতাচি গোষ্ঠী প্রথম পর্যায়ে ₹৫৫০ কোটি টাকা বিনিয়োগ করেছে। পরবর্তী পর্যায়ে আরও ২০০ কোটি টাকা বিনিয়োগের কথা রয়েছে।
ভারতে ধর্ষণ
ভারতে নারীদের বিরুদ্ধে ধর্ষণ চতুর্থ সাধারণ অপরাধ।  ন্যাশনাল ক্রাইম রেকর্ডস ব্যুরোর (এনসিআরবি) ২০১৯ সালের বার্ষিক প্রতিবেদন অনুযায়ী, সারা দেশে ৩২,০৩৩ টি ধর্ষণের মামলা অথবা প্রতিদিন গড়ে ৮৮ টি মামলা নথিভুক্ত হয়েছে, যা ২০১৮ সালের তুলনায় কিছুটা কম,  যখন প্রতিদিন ৯১ টি মামলা নথিভুক্ত করা হয়েছিল। এগুলোর মধ্যে ভুক্তভোগীদের পরিচিত অপরাধীদের দ্বারা ৩০,১৬৫ টি ধর্ষণ সংঘটিত হয় (মামলা ৯৪.২%), ঘটনার সংখ্যাটি ২০১৮ সালের অনুরূপ অধিক। সম্মতির আইনি বয়স অনুযায়ী নাবালক বা ১৮ বছরের কম বয়সী ভুক্তভোগীদের অংশ ১৫.৪%, যা নির্দেশ করে, যে ভুক্তভোগীদের অংশ ২০১৮  সালে  ২৭.৮% থেকে অনেকটাই নেমে এসেছে। অন্যদিকে, ভারতে কিশোরদের দ্বারা ধর্ষণের হার বেশি ছিল এবং ২০১৯ সালে প্রতিদিন তিনজন নাবালিকাকে ধর্ষণ, হামলা এবং নারী ও মেয়েদের উপর সহিংসতার চেষ্টার জন্য গ্রেপ্তার করা হয়েছিল।
ভারতকে "ধর্ষণের মাথাপিছু সর্বনিম্ন হারের দেশ" হিসাবে চিহ্নিত করা হয়েছে।   সরকার বিয়ের মিথ্যা প্রতিশ্রুতিতে প্রতিশ্রুতিবদ্ধ যৌনমিলনকে ধর্ষণ হিসেবেও শ্রেণীবদ্ধ করে। সাম্প্রতিক বছরগুলোতে গণমাধ্যমের ব্যাপক মনোযোগ পাওয়ার পর এবং স্থানীয় ও দেশব্যাপী জনসাধারণের বিক্ষোভের সূত্রপাত হওয়ার পর সাম্প্রতিক বছরগুলিতে ধর্ষণের প্রতিবেদন করার ইচ্ছা বৃদ্ধি পেয়েছে।    এর ফলে সরকার ধর্ষণ ও যৌন নিপীড়নের অপরাধের জন্য তার দণ্ডবিধি সংস্কার করতে বাধ্য হয়।
এনসিআরবি-এর ২০১৯ সালের পরিসংখ্যান অনুযায়ী, রাজস্থান ভারতীয় রাজ্যসমূহের মধ্যে সবচেয়ে বেশি ধর্ষণের খবর দিয়েছে। হিন্দি হার্টল্যান্ড অঞ্চলের অন্যান্য রাজ্যগুলি, উত্তর ভারত জুড়ে, যেমন মধ্যপ্রদেশ, উত্তরপ্রদেশ, হরিয়ানা ও ছত্তিশগড়েও মহিলাদের বিরুদ্ধে যৌন সহিংসতার ঘটনা সবচেয়ে বেশি। মেট্রোপলিটন শহরগুলির মধ্যে, জাতীয় রাজধানী দিল্লিতে ২০১৯ সালে ১২৫৩ টি ধর্ষণের ঘটনার সাথে ধর্ষণের সর্বোচ্চ স্থান বজায় রেখেছে,  অপরদিকে জয়পুরে ধর্ষণের হার সবচেয়ে বেশি (প্রতি ১,০০,০০০ জন জনসংখ্যায়)।
ধর্ষণের পরিসংখ্যান
alt=|থাম্ব|280x280পিক্সেল| ১,০০,০০০ জনসংখ্যা প্রতি ধর্ষণের হারের রিপোর্ট, ২০১০-২০১২। ভারতে ২০১৯ সালের হিসাবে প্রতি ১৬ মিনিটে একটি ধর্ষণের ঘটনা ঘটে। এই সংখ্যা ২০১৮ সালে ১৫ মিনিট ছিল। জাতীয় গড় ধর্ষণের হার (প্রতি ১,০০,০০০ জনসংখ্যার) ২০১৯ সালে ৪.৯, যা ২০১৮ সালে ও ২০১৭ সালের জাতীয় গড়  ৫.২ এর চেয়ে কিছুটা কম। ভারতের রাজ্যগুলির মধ্যে ২০১৯ সালের হিসাবে নাগাল্যান্ড (০.৮), তামিলনাড়ু (১.০) ও বিহারে (১.৩) ধর্ষণের হার সবচেয়ে কম, অপরদিকে রাজস্থানে (১৫.৯) ধর্ষণের হার সবচেয়ে বেশি। এই পরিসংখ্যানগুলি ধর্ষণকে হত্যা এবং ধর্ষণের প্রচেষ্টাকে বিবেচনায় নেয় না, যা ভারতের পুলিশ পৃথকভাবে গণনা করে।
কেন্দ্রপাড়া জেলা
কেন্দ্রপাড়া জেলা (କେନ୍ଦ୍ରାପଡ଼ା ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন কটক জেলা থেকে নতুন কেন্দ্রাপড়া জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর কেন্দ্রাপড়া শহরে অবস্থিত এবং কেন্দ্রাপড়া মহকুমা নিয়ে গঠিত৷
নামকরণ
কেন্দ্রাপড়া জেলার জেলাসদরটি স্থানীয়দের মধ্যে তুলসীক্ষেত্র নামেই অধিক পরিচিত৷ পৌরানিক কাহিনী অনুযায়ী কৃৃষ্ণজ্যেষ্ঠ বলরাম এই অঞ্চলের অধিপতি কেন্দ্রাসুরকে বধ করে তার কন্যা তুলসীকে বিবাহ করেন৷ কেন্দ্রাসুরের হত্যাকান্ডকে ভিত্তি করে জায়গাটির নাম হয় কেন্দ্রাপড়া৷
অবস্থান
জেলাটির উত্তরে ওড়িশা রাজ্যের ভদ্রক জেলা জেলাটির দক্ষিণে ওড়িশা রাজ্যের জগৎসিংহপুর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের কটক জেলা৷ জেলাটির পশ্চিমে ওড়িশা রাজ্যের যাজপুর জেলা৷ জেলাটির উত্তর পশ্চিমে(বায়ু) ওড়িশা রাজ্যের যাজপুর জেলা৷ কেন্দ্রপাড়া জেলাটির পূর্বপ্রান্তে রয়েছে বঙ্গোপসাগর৷
জেলাটির আয়তন ২৬৪৪ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ১.৭০%৷
ভাষা
কেন্দ্রপাড়া জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ১৩০২০০৫(২০০১ জনগণনা) ও ১৪৪০৩৬১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৪তম৷ ওড়িশা রাজ্যের ৩.৪৩% লোক কেন্দ্রাপড়া জেলাতে বাস করেন৷ জেলার জনঘনত্ব ২০০১ সালে ৪৯২ ছিলো এবং ২০১১ সালে তা বৃদ্ধি পেয়ে ৫৪৫ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১০.৬৩%, যা ১৯৯১-২০১১ সালের ১৩.২৭% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৭(সমগ্র) এবং শিশু(০-৬ বৎ) লিঙ্গানুপাত ৯২৬৷
সাঈদ হাসান সামুর
প্রাথমিক ও শিক্ষাজীবন
শাইখ সাঈদ বিন হাসান সামুর ১৯১৭ সালে ফিলিস্তিনের তুলকারম শহরের একটি বিখ্যাত শিক্ষায়তনিক পরিবারে জন্মগ্রহণ করেন এবং সেখানেই বেড়ে ওঠেন। তিনি তুলকারমের বেশ কিছু আলেমদের নিকট ইসলামি আইনশাস্ত্র ও কুরআন অধ্যয়ন করেন। এরপর যুবক বয়সে তিনি তুলকারমের মসজিদ ও ধর্মীয় প্রতিষ্ঠানে কুরআন অধ্যয়ন শুরু করেন। [2]
এরপর তিনি ১৯৩৭ সালে কায়রোতে আল-আজহার বিশ্ববিদ্যালয়ে যোগ দেন। সেখানে তিনি আশ-শাতাবিয়্যাহ্ নিয়মে ইমাম আসিম কর্তৃক বর্ণিত ইমাম হাফসের কুরআন আবৃত্তিপদ্ধতি অধ্যয়ন করেন এবং এটি আয়ত্ত করেন এবং নবি মুহাম্মদ পর্যন্ত ধারাবাহিকতার একটি সনদ লাভকরে, অতপর তুলকরমে ফিরে আসেন। [2]
১৯৪০-এর দশকের মাঝামাঝি সময়ে তিনি দামেস্কে গমন করেন এবং ইসআফুল খাইর স্কুল এবং ইনস্টিটিউট ফর দ্য রিভাইভাল অফ ইসলামিক সায়েন্সেস-এ পড়াশোনা করেন এবং ১৯৬০ সালে সিরিয়ার আরব রেডিওতে কুরআনের অস্তিত্ব ও পার্থক্য ব্যাখ্যা করে প্রশংসাপত্র লাভ করেন। [2]
শাইখ সাঈদ সামুর ফিলিস্তিন ও জর্ডানের বেশ কয়েকটি মসজিদের ইমাম ছিলেন এবং জর্ডানে কুরআন অধ্যয়নের জন্য একটি শিক্ষালয় প্রতিষ্ঠা করেছিলেন। তিনি কুরআনের বেশ কয়েকটি প্রতিলিপিকৃত মুদ্রণ পরীক্ষা করতেও অবদান রেখেছিলেন এবং জর্ডানের আওকাফ মন্ত্রণালয়ের একজন উপদেষ্টা ছিলেন। [2]
তার শিক্ষকদের মধ্যে শাইখ উসমান বিন সুলাইমান মুরাদ অন্যতম।[4][5][6]
সেনবাগ সরকারি পাইলট উচ্চ বিদ্যালয়
সেনবাগ সরকারি পাইলট উচ্চ বিদ্যালয় কুমিল্লা শিক্ষা বোর্ডে র অধীন নোয়াখালী জেলার সেনবাগ থানার একটি প্রসিদ্ধ শিক্ষা প্রতিষ্ঠান।
ইতিহাস
বিদ্যালয়টি ১৯৩৯ মতান্তরে ১৯৪১ সালে সর্বপ্রথম মাইনর স্কুল থেকে হাই-স্কুল হিসাবে আত্মপ্রকাশ করে। ১৯৩৯ মতান্তরে ১৯৪১ সাল থেকে একাধারে প্রতিষ্ঠাতা, শিক্ষাবিদ, এবং খ্যাতিমান শিক্ষক জনাব মরহুম হাবিব উল্লাহ চৌধুরী নিজে উদ্যোগী হয়ে স্কুলটি প্রতিষ্ঠা করেন এবং স্কুল এর দায়িত্বভার হাতে নেন। সাবেক রাষ্ট্রপতি হুসেইন মুহাম্মদ এরশাদ সেনবাগ ভ্রমণকালে বিদ্যালয়টির সরকারীকরণের ঘোষনা দেন এবং ১৯৮৮ সালে স্কুলটির সরকারীকরণ হয়। বিদ্যালয়টির এড্যুকেশনাল ইন্সটিটিউশন আইডেন্টিফিকেশন (EIIN) নাম্বার হলো ১০৭৪৭৪। এটি একটি বালক বিদ্যালয় এবং বাংলা মাধ্যমে  বিজ্ঞান, মানবিক এবং ব্যবসায় শিক্ষা এই তিন বিভাগে পাঠদান করা হয়।
ভর্তি
সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। অত্যন্ত প্রতিযোগিতামূলক ভর্তি পরীক্ষার মধ্য দিয়ে যোগ্য ছাত্রদের নির্বাচিত করা হয়। ভর্তি পরীক্ষায় সহস্রাধিক শিক্ষার্থী অংশগ্রহণ করে। এই ভর্তি পরীক্ষা ডিসেম্বর মাসে অনুষ্ঠিত হয়।
পোশাক
বিদ্যালয়ের শিক্ষার্থীরদের জন্য সাদা শার্ট, কালো প্যান্ট আবশ্যিক পোষাক হিসেবে গৃহিত হয়েছে।
অবকাঠামো
বিদ্যালয়টিতে একটি ছয়তলা, একটি তিনতলা (নয় শ্রেণীকক্ষ বিশিষ্ট), দুটি দোতলা (যার একটি বিজ্ঞান ভবন) ভবন রয়েছে। এছাড়াও একটি টিনশেড মসজিদ রয়েছে। তাছাড়া বিশাল একটি খেলার মাঠ রয়েছে যেখানে শিক্ষার্থীরা খেলাধুলার পাশাপাশি বিভিন্ন প্রতিযোগিতায় অংশ নিতে পারে।
জিঙ্ক আয়োডাইড
জিংক আয়োডাইড একটি অজৈব যৌগ যার রাসায়নিক সংকেত ZnI2। এটি দস্তা অর্থাৎ জিংক এবং আয়োডিনের একটি রাসায়নিক যৌগ। অনার্দ্র জিংক আয়োডাইড দেখতে সাদা এবং সহজেই বাতাস থেকে জলীয় বাষ্প শোষণ করতে পারে। ইথারের উপস্থিতিতে দস্তা এবং আয়োডিনের সরাসরি বিক্রিয়া করে এটি প্রস্তুত করা যেতে পারে। এছাড়া জলীয় দ্রবণে আয়োডিনের সাথে জিংকের বিক্রিয়া করেও জিংক আয়োডাইড প্রস্তুত করা যায়।
Zn + I2→ ZnI2
জিংক আয়োডাইডের জলীয় দ্রবণে Zn(H2O)62+, [ZnI(H2O)5]+ আয়নগুলি অষ্টতলক গঠনরূপে এবং  ZnI2(H2O)2, ZnI3(H2O)− এবং ZnI42−  আয়নগুলি চতুস্তলকীয় গঠনরূপে শনাক্ত করা হয়েছে।
তন্দুরি চিকেন
তন্দুরি চিকেন মুরগির মাংস দিয়ে তৈরি একটি পদ, যা মুরগি ভাজা করে এবং দই ও তন্দুরি মশলায় মাখিয়ে একটি সিলিন্ডার আকৃতির উনুনে প্রস্তুত করা হয়। ভারতীয় উপমহাদেশে উৎপত্তি ঘটা এই খাবারটি পৃথিবীর বিভিন্ন প্রান্তে জনপ্রিয়তা পেয়েছে।
উৎপত্তি
সিন্ধু সভ্যতায় তন্দুরি চিকেনের মতো খাবারের অস্তিত্ব থাকতেও পারে। বিশিষ্ট প্রত্নতত্ত্ববিদ ও ডেকান কলেজের অধ্যাপক বসন্ত শিন্দের মতে, খ্রিস্টপূর্ব ৩০০০ অব্দে সিন্ধু সভ্যতায় তন্দুরি চিকেনের মতো একটি খাবারের সন্ধান পাওয়া যায়। তার দল সিন্ধু অঞ্চলে পাঞ্জাব প্রদেশে ব্যবহৃত তন্দুরের অনুরূপ উনুনের সন্ধান পায়। এছাড়া মাটি খুঁড়ে মুরগির পোড়া হাড়ের অবশেষও পাওয়া গেছে। সুশ্রুত সংহিতায় রাই গুঁড়া ও সুগন্ধি মশলা দিয়ে মাখিয়ে উনুনে মাংস রান্নার কথা উল্লেখ আছে। আহমেদ (২০১৪)-এর মতে, সিন্ধু সভ্যতার উনুনগুলো হয়তো আধুনিক পাঞ্জাবের তন্দুরগুলোর মতোই জ্বালানো হতো।
তন্দুরি চিকেন খাবারটি ভারত বিভাগের আগেই পাঞ্জাবে জন্মলাভ করে। চল্লিশের দশকের শেষদিকে, পাঞ্জাবি হিন্দু সম্প্রদায়ের কুন্দন লাল যোগী, ঠাকুর দাস ও কুন্দন লাল গুজরাল এবং মতিমহল নামের একটি রেস্টুরেন্টের মালিকগণ পেশওয়া এর মতিমহলে তন্দুরি চিকেন খাবারটিকে জনপ্রিয় করে তোলেন।     মোখা সিং   ব্রিটিশ ভারত এর পেশওয়া (যা বর্তমানে পাকিস্তানের অংশ)-তে মতিমহল রেস্টুরেন্টটি প্রতিষ্ঠা করেছিলেন।
মার্কিন যুক্তরাষ্ট্রে ষাটের দশকের শেষভাগে তন্দুরি চিকেন খাবারের মেন্যুতে জায়গা করে নেয়। ১৯৬২ সালে জ্যাকুলিন কেনেডি রোম থেকে বোম্বেতে বিমান যাত্রার পথে "তন্দুরি চিকেন" খেয়েছিলেন বলে জানা যায়। ১৯৬৩ সালে লস অ্যাঞ্জেলস টাইমস পত্রিকায় তন্দুরি চিকেনের একটি রেসিপি প্রকাশিত হয়, যার শিরোনাম ছিল "যেসব অতিথি আপ্যায়নকারীরা পার্টি ডিনারে নতুন আইটেম পরিবেশনের আইডিয়া খুঁজছেন"। একই পত্রিকায় ১৯৬৪ সালে একই ধরনের আরেকটি রেসিপি প্রকাশিত হয়।
প্রস্তুতি
প্রথমে কাঁচা মুরগির মাংস দই ও তন্দুরি মশলা দিয়ে মাখানো হয়। এরপর এতে গোলমরিচ, লাল মরিচের গুঁড়া অথবা কাশ্মীরি লাল মরিচের গুঁড়া এবং হলুদ বা খাদ্যে রঙ যোগ করেও স্বাদ বাড়ানো হয়। সাধারণত মুরগি মাখানো ও রোস্ট করার আগেই এর চামড়া ছাড়িয়ে নেয়া হয়।
মশলায় মেরিনেট করা মুরগি কাঠিতে সাজিয়ে তন্দুর উনুনে উচ্চ তাপমাত্রায় রান্না করা হয়। তন্দুরটি কাঠ-কয়লা দিয়ে জ্বালানো হয়, ফলে মাংসে স্মোকি ফ্লেভার আসে। এছাড়া ধাতব রড দিয়ে ঝুলিয়ে বা জ্বলন্ত কাঠকয়লার ওপরে, সাধারণ চুলায়ও তন্দুরি চিকেন রান্না করা যায়।
পরিবেশন প্রণালী
তন্দুরি চিকেন স্টার্টার, অ্যাপেটাইজার বা প্রধান খাবার হিসেবে খাওয়া হয়; অনেক ক্ষেত্রেই নানরুটির সাথে পরিবেশিত হয়। ননীযুক্ত বিভিন্ন তরকারি যেমন, বাটার চিকেনের বেইস হিসেবেও তন্দুরি চিকেন ব্যবহার করা হয়। বিশেষ করে পশ্চিমবঙ্গের কোলাঘাট ও কলকাতার খাবার দোকানগুলোতে তন্দুরি চিকেনের নানান পদ ও রুইপোস্ত মেলে। ভারতের স্বাধীনতা পরবর্তী সময়ে দিল্লির দার্যগঞ্জে অবস্থিত মতিমহল রেস্টুরেন্টের মাধ্যমে তন্দুরি চিকেনের সুনাম ছড়িয়ে পড়ে। সে সময় ভারতের প্রথম প্রধানমন্ত্রী জওহরলাল নেহেরু র সামনে এটি পরিবেশিত হতো। এভাবে সরকারি ভোজগুলোতে তন্দুরি চিকেন পরিবেশনের প্রচলন শুরু হয়।
বিভিন্নতা
তন্দুরি চিকেনের জনপ্রিয়তার সুবাদে এর অনেক ধরনের ভিন্নতা দেখা যায়, যেমন, চিকেন টিক্কা মাসালা। ভারতীয় এই খাবারটি ব্রিটেন জুড়েও জনপ্রিয়তা লাভ করেছে, বিশ্বের যে কোনো প্রান্তের ভারতীয় রেস্তোরাঁর মেন্যুতে সচরাচর চিকেন টিক্কার অস্ত্বিত্ব মিলবেই। প্রায় সকল ধরনের তন্দুরি চিকেন দই ও টকজাতীয় মেরিনেড সস দিয়ে মাখানো হয়।
দ্বিতীয় বায়েজীদ
দ্বিতীয় বায়েজীদ (৩ ডিসেম্বর ১৪৪৭ – ২৬ মে ১৫১২) (উসমানীয় তুর্কি: بايزيد ثانى Bāyezīd-i s ānī, তুর্কি:II. Bayezid বা II. Beyazıt) ছিলেন উসমানীয় সুলতান। ১৪৮১ থেকে ১৫১২ সাল পর্যন্ত তিনি রাজত্ব করেছেন। বায়েজীদ সুলতান দ্বিতীয় মুহাম্মদের জ্যেষ্ঠ পুত্র। বায়েজীদ তার শাসনামলে উসমানীয় সাম্রাজ্যের শক্তি বৃদ্ধি করেন।মুসলিমদের তৎকালীন (আল আন্দালুস) স্পেন এর শেষ রাজ্য গ্রানাডা পতনের পর মুসলিমদের নির্বাসন, হত্যাযজ্ঞ আলহাম্বরা ডিক্রি ঘোষণার পর উসমানীয় সাম্রাজ্যে স্পেনের মুসলিম ও ইহুদিদের আশ্রয় ও পুনর্বাসনের ব্যবস্থা করার জন্য তিনি খ্যাত।
মুসলিম ও ইহুদি অভিবাসন
১৪৯২ সালের জুলাই স্প্যানিশ ইনকুইজিশনের সময় স্পেনের মুসলিম ও ইহুদিদের বহিষ্কার করা হয়। সেই বছর বহিষ্কৃতদের নিরাপদে উসমানীয় সাম্রাজ্যে আনার জন্য এডমিরাল কামাল রেইসের নেতৃত্বে বায়েজীদ উসমানীয় জাহাজ পাঠান। তিনি উদ্বাস্তুদের স্বাগত জানানোর জন্য সাম্রাজ্য জুড়ে ঘোষণা দেন। উদ্বাস্তুরা উসমানীয় সাম্রাজ্যে বসবাসের অনুমতি পায়। দক্ষ প্রজাদের বহিষ্কার করাকে কেন্দ্র করে তিনি রাজা ফার্ডিনেন্ড ও রাণী ইসাবেলাকে নিয়ে উপহাস করে বলেছিলেন "তোমরা ফার্ডিনেন্ডকে জ্ঞানী শাসক বল, যে নিজের দেশকে দরিদ্র করে আমার দেশকে ধনী করেছে!" সাম্রাজ্যের ইউরোপীয় প্রদেশের গভর্নরদের প্রতি তিনি ফরমান জারি করে ঘোষণা দেন যে স্প্যানিশ উদ্বাস্তুদেরকে শুধু আশ্রয় দিলেই হবে না বরণ তাদের বন্ধুত্বপূর্ণ ও উষ্ণ অভ্যর্থনা জানাতে হবে। আন্দালুসের মুসলিম ও ইহুদিরা উসমানীয় সাম্রাজ্যে নতুন ধ্যানধারণা, প্রক্রিয়া ও হস্তশিল্পের প্রচলন করে সাম্রাজ্যকে সমৃদ্ধ করে। ১৪৯৩ সালে সেফারডিক ইহুদিরা কনস্টান্টিনোপলে প্রথম ছাপাখানা চালু করে।
উত্তরাধিকার
বায়েজীদের শেষজীবনে তার পুত্র শাহজাদা আহমেদ ও শাহজাদা সেলিমের মধ্যে উত্তরাধিকারের লড়াই শুরু হয়। আহমেদ কারামান শহর অধিকার করে কনস্টান্টিনোপলের দিকে অগ্রসর হন। সেলিম থ্রেসে একটি বিদ্রোহ সংঘটিত করেন কিন্তু বায়েজীদ তাকে পরাজিত করতে সক্ষম হন। ফলে সেলিম ক্রিমিয়া উপদ্বীপে পালিয়ে যান।
সেলিম ক্রিমিয়া থেকে ইয়ানিসারিদের সমর্থনে বায়েজীদকে সিংহাসন ত্যাগে বাধ্য করেন। বায়েজীদ দেমোতিকায় অবসর জীবন যাপনের উদ্দেশ্যে যাত্রা করেন। কিন্তু গন্তব্যে পৌছানোর পূর্বে ১৫১২ সালের ২৬ মৃত্যুবরণ করেন। তাকে ইস্তানবুলের বায়েজীদ মসজিদের পাশে দাফন করা হয়।
লুমেন সেকেন্ড
দীপ্তিমিতি বা ফটোমিতিতে লুমেন সেকেন্ড (lm⋅s) হল প্রতি সেকেন্ডে এক লুমেন আলোক ফ্লাক্স বা দীপন ক্ষমতার উৎস থেকে নির্গত আলোর পরিমাণ। এটি দীপন শক্তির এসআই একক যা আলোক ফ্লাক্সের এসআই একক লুমেন এবং সময়ের এসআই একক সেকেন্ড থেকে প্রতিপাদিত।
লুমেন সেকেন্ডকে কখনো কখনো টলবট (talbot) বলা হয় এবং T প্রতীকের দ্বারা প্রকাশ করা হয়। নামটি অপটিকাল সোসাইটি অব আমেরিকার আবিষ্কার। অপটিকাল সোসাইটি অব আমেরিকা আলোকবিজ্ঞান ও ফোটোনিক্সে আগ্রহীদের নিয়ে গড়ে ওঠা একটি পেশাদার বর্ণমিতিক সংগঠন যা ১৯৩৭ সালে ইংরেজ আবিস্কারক ও আলোকচিত্রশিল্পী উইলিয়াম ফক্স টলবটের সম্মানে এ নামের প্রস্তাব করে। টলবল ঠিক লুমেন সেকেন্ডের সমান:—
টলবট এককের জন্য T প্রতীকটির ব্যবহার চৌম্বক ফ্লাক্স ঘনত্বের এসআই একক টেসলা এর প্রতীক T এর সাথে সাংঘর্ষিক।
অপটিকাল সোসাইটি অব আমেরিকা ১৯৩৭ সালে লিউমার্গ (lumerg) নামের আরেকটি ফটোমিতিক এককের প্রস্তাব করে। উপরন্তু দ্বিতীয় বিশ্বযুদ্ধ শুরুর কিছু পূর্বে লুমেন সেকেন্ড এর পরিভাষারূপে লম্বার্গ (lumberg) শব্দটির উদ্ভব ঘটে। সিজিএস একক আর্গের সাথে লিউমার্গের যে সম্পর্ক রেডিওমিতিক একক জুল সাথে লম্বার্গ তেমনিভাবে সম্পর্কযুক্ত।
মাত্রা সমীকরণ
দীপন শক্তিকে Q সংকেতের দ্বারা সূচিত করা হয়। কখনো কখনো  W ব্যবহার করা হয়। দীপন শক্তির মাত্রা সমীকরণ:— যেখানে T হল সময় এবং J হল দীপন ঘনত্ব
রূপান্তর
দীপন শক্তির এসআই একক হল লুমেন সেকেন্ড। 555 ন্যানোমিটার তরঙ্গদৈর্ঘ্যের আলোক উৎস থেকে প্রতি সেকেন্ডে 107 আর্গ পরিমাণ বিকিরণ নিঃসরণকে 680 লুমেন ধরা হয়। অন্যান্য এককের সাথে লুমেন সেকেন্ড এর সম্পর্ক:
১৯৮২ ফিফা বিশ্বকাপ
১৯৮২ ফিফা বিশ্বকাপ (1982 FIFA World Cup) হল ফিফা বিশ্বকাপের ১২তম আসর যা স্পেনে অনুষ্ঠিত হয়। এই প্রতিযোগিতা অনুষ্ঠিত হয় ১৯৮২ সালের ১৩ জুন থেকে ১১ জুলাই পর্যন্ত। এতে অংশগ্রহণ করে ২৪টি দেশ।
১৯৮২ বিশ্বকাপের ফাইনালে জার্মানির সঙ্গে তারদেল্লির গোলেই ২-০ গোলে এগিয়ে গিয়েছিল ইতালি। ম্যাচের মাত্র ২১ মিনিট বাকি থাকায় বিশ্বকাপ জয়ের ব্যাপারে নিশ্চিত হয়ে গিয়েছিল দেশটি। আর তাই গোল করেই পুরো মাঠ দৌড়ে বেড়িয়েছিলেন ইতালিয়ান এই খেলোয়াড়। শেষে ৩-১ ব্যবধানে বিশ্বকাপ জিতে নিয়েছিল ইতালি।
পশ্চিমবঙ্গের ইতিহাস (১৯৪৭–বর্তমান)
স্বাধীনোত্তর পশ্চিমবঙ্গের ইতিহাস সূচিত হয় ১৯৪৭ সালে। এই বছরই অবিভক্ত ব্রিটিশ বাংলা প্রদেশ দ্বিখণ্ডিত হয়ে ভারত ও পাকিস্তানভুক্ত হয়। পাকিস্তানের প্রদেশটির নাম হয় পূর্ব বাংলা ও ভারতের অংশটি পশ্চিমবঙ্গ নাম ধারণ করে। ১৯৫০ সালে কোচবিহার রাজ্যটি পশ্চিমবঙ্গের অন্তর্ভুক্ত হয়।
প্রাচীন যুগ
প্রাচীনকালে জাভা, সুমাত্রা ও শ্যামদেশের (অধুনা থাইল্যান্ড) সঙ্গে বাংলার বৈদেশিক বাণিজ্য সম্পর্ক বিদ্যমান ছিল। বৌদ্ধ ধর্মগ্রন্থ মহাবংশ অনুসারে, বিজয় সিংহ নামে বঙ্গ রাজ্যের এক রাজপুত্র লঙ্কা (অধুনা শ্রীলঙ্কা) জয় করেন এবং সেই দেশের নতুন নাম রাখেন সিংহল। প্রাচীন বাংলার অধিবাসীরা মালয় দ্বীপপুঞ্জ ও শ্যামদেশে গিয়ে সেখানে নিজেদের উপনিবেশ স্থাপন করেছিলেন।
আদিমধ্য ও মধ্যযুগ
thumb|লালজীউ মন্দির, বিষ্ণুপুর। খ্রিষ্টীয় তৃতীয় থেকে ষষ্ঠ শতাব্দীর মধ্যবর্তী সময়ে মগধ রাজ্য ছিল গুপ্ত সাম্রাজ্যের প্রধান কেন্দ্র। বঙ্গের প্রথম সার্বভৌম রাজা ছিলেন শশাঙ্ক। খ্রিষ্টীয় সপ্তম শতাব্দীর প্রথম ভাগে তিনি একাধিক ছোটো ছোটো রাজ্যে বিভক্ত সমগ্র বঙ্গ অঞ্চলটিকে একত্রিত করে একটি সুসংহত সাম্রাজ্য প্রতিষ্ঠা করেন। শশাঙ্কের রাজধানী ছিল কর্ণসুবর্ণ (অধুনা মুর্শিদাবাদ জেলার রাঙামাটি অঞ্চল)। তার মৃত্যুর অব্যবহিত পরে বঙ্গের ইতিহাসে এক নৈরাজ্যের অবস্থা সৃষ্টি। ইতিহাসে এই সময়টি "মাৎস্যন্যায়" নামে পরিচিত। এরপর চারশো বছর বৌদ্ধ পাল রাজবংশ এবং তারপর কিছুকাল হিন্দু সেন রাজবংশ এই অঞ্চল শাসন করেন। পাল সাম্রাজ্যের রাজধানী ছিল পাটলিপুত্র (অধুনা পাটনা, বিহার) এবং পরে গৌড় (মালদহ জেলা)। সেন সাম্রাজ্যের রাজধানী ছিল নবদ্বীপ (নদিয়া জেলা)। এরপর ভারতে ইসলামের আবির্ভাব ঘটলে বঙ্গ অঞ্চলেও ইসলাম ধর্মে প্রসার ঘটে। বকতিয়ার খলজি নামে দিল্লি সুলতানির দাস রাজবংশের এক তুর্কি সেনানায়ক সর্বশেষ সেন রাজা লক্ষ্মণসেনকে পরাস্ত করে বঙ্গের একটি বিরাট অঞ্চল অধিকার করে নেন। এরপর কয়েক শতাব্দী এই অঞ্চল দিল্লি সুলতানির অধীনস্থ সুলতান রাজবংশ অথবা সামন্ত প্রভুদের দ্বারা শাসিত হয়। ষোড়শ শতাব্দীতে মুঘল সেনানায়ক ইসলাম খাঁ বঙ্গ অধিকার করেন। যদিও মুঘল সাম্রাজ্যের রাজদরবার সুবা বাংলার শাসকদের শাসনকার্যের ব্যাপারে আধা-স্বাধীনতা প্রদান করেছিলেন। এই অঞ্চলের শাসনভার ন্যস্ত হয়েছিল মুর্শিদাবাদের নবাবদের হাতে। নবাবেরাও দিল্লির মুঘল সার্বভৌমত্বের প্রতি শ্রদ্ধাশীল ছিলেন। দিল্লি সালতানাত এবং শাহী বাংলার সুলতানতে সময়, ইওরোপবাসীরা বাংলাকে পৃথিবীর সবচেয়ে ধনী বাণিজ্য দেশ হিসেবে ধরতো এরপর, বাংলা মুঘলদের অধিকারে চলে আসে। মুঘল আমলে বাংলা ছিল সবচেয়ে সম্পদশালী প্রদেশ। মুঘল আমলে, সুবাহ বাংলা সমগ্র সাম্রাজ্যের শতকরা ৫০ ভাগ জিডিপি এর যোগান দিত।, বাংলা সমুদ্রগামী জাহাজ ও বস্ত্র শিল্পের জন্য বিখ্যাত ছিল।  মুঘল সাম্রাজ্য আমলে বিশ্বের মোট উৎপাদনের (জিডিপির) ১২ শতাংশ উৎপন্ন হত সুবাহ বাংলায়,  যা সে সময় সমগ্র ইউরোপের চেয়ে জিডিপির চেয়ে বেশি ছিল। link=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Clive.jpg|right|thumb|250x250px|ব্রিটিশ ইস্ট ইন্ডিয়া কোম্পানির [[রবার্ট ক্লাইভ, ১৭৫৭ সালে পলাশীর যুদ্ধ বিজয়ের পর]]
ব্রিটিশ শাসন
left|thumb|[[রাজা রামমোহন রায়, "বাংলার নবজাগরণের জনক"]] thumb|284x284px|[[নেতাজি সুভাষচন্দ্র বসু, বাংলার বিশিষ্ট স্বাধীনতা সংগ্রামী; ব্রিটিশ শাসনের উচ্ছেদকল্পে স্বাধীনতা সংগ্রামে তাঁর ভূমিকা অবিস্মরণীয়।]] পঞ্চদশ শতাব্দীর শেষভাগে বঙ্গ অঞ্চলে ইউরোপীয় বণিকদের আগমন ঘটে। এই সব বণিকেরা এই অঞ্চলে নিজ নিজ প্রভাব বিস্তার করতে সক্ষম হন। অবশেষে ১৭৫৭ সালে ব্রিটিশ ইস্ট ইন্ডিয়া কোম্পানি পলাশীর যুদ্ধে বাংলার শেষ স্বাধীন নবাব সিরাজদ্দৌলাকে পরাজিত করেন। এর পর সুবা বাংলার রাজস্ব আদায়ের অধিকার কোম্পানির হস্তগত হয়। ১৭৬৫ সালে বেঙ্গল প্রেসিডেন্সি স্থাপিত হয়। ধীরে ধীরে সেন্ট্রাল প্রভিন্সের (অধুনা মধ্যপ্রদেশ) উত্তরে অবস্থিত গঙ্গা-ব্রহ্মপুত্রের মোহনা থেকে হিমালয় ও পাঞ্জাব পর্যন্ত সকল ব্রিটিশ-অধিকৃত অঞ্চল বেঙ্গল প্রেসিডেন্সির অন্তর্ভুক্ত হয়। ছিয়াত্তরের মন্বন্তরে লক্ষাধিক সাধারণ মানুষের মৃত্যু ঘটে। ১৭৭২ সালে কলকাতা ব্রিটিশ ভারতের রাজধানী ঘোষিত হয়।
বাংলার নবজাগরণ ও ব্রাহ্মসমাজ-কেন্দ্রিক সামাজিক-সাংস্কৃতিক সংস্কার আন্দোলন বাংলার সাংস্কৃতিক ও অর্থনৈতিক জীবনে গভীর প্রভাব বিস্তার করে। ১৮৫৭ সালের মহাবিদ্রোহের সূচনা কলকাতার অদূরেই হয়েছিল। এই বিদ্রোহ ব্যর্থ হলেও এর পরিপ্রেক্ষিতে ভারতের শাসনভার কোম্পানির হাত থেকে ব্রিটিশ রাজশক্তি স্বহস্তে গ্রহণ করে। ভারত শাসনের জন্য একটি ভাইসরয়ের পদ সৃষ্টি করা হয়। ১৯০৫ সালে ধর্মীয় বিভাজনের ভিত্তিতে প্রথম পশ্চিমবঙ্গ (ভারতীয় বঙ্গ) অঞ্চলটিকে পূর্ববঙ্গ থেকে পৃথক করা হয়। কিন্তু বঙ্গবিভাগের এই প্রয়াস শেষ পর্যন্ত ব্যর্থ হয় এবং ১৯১১ সালে বঙ্গপ্রদেশকে পুনরায় একত্রিত করা হয়। ১৯৪৩ সালে পঞ্চাশের মন্বন্তরে বাংলায় ৩০ লক্ষ মানুষের মৃত্যু হয়।